[επι 0]ιοτιμου αρχοντος επι της αντι[γονιδος εβδο]μης πρυτανειας ηι λυσιστρατο[ς αριστομαχου] παιανιευς εγραμματευεν γα[μηλιωνος ενει] [και] νεαι ενατηι και ει[κο]στηι τη[ς πρυτανειας] [εκκ]λησια των προεδρω[ν επε]ψ[ηφιζεν -------] [---]οσθενου ξυπετ[αιων και συμπροεδροι εδοξε]ν τωι δημωι αγυρ[ριος καλλιμεδοντος κολλυ]τευς ειπεν επειδη [προτερον τε οι προγονοι οι] σπαρτοκου χρειας [παρεσχοντο τωι δημωι και] νυν σπαρτοκος πα[ραλαβων την εις τον δημον οι]κειοτητα κοινηι [τε τωι δημωι χρειας παρεχε]ται και ιδιαι αθη[ναιων τοις αφικνουμενοις] προς αυτον ανθ [ων και ο δημος ο αθηναιων αυτους] πολιτας εποιη[σατο και ετιμησ]εν [εικοσιν χαλ]καις εν τε τηι [αγοραι και] εν τωι εμποριωι [και] αλλαις δωρεα[ις αις προση]κει τιμασθαι του[ς] αγαθους ανδρ[ας και διεθε]το εαν τις βαδιζε[ι] επι την αρχην τ[ην των προγονω]ν αυτου η την σπα[ρ]τοκου βοηθε[ιν παντι σθενε]ι κ[α]ι κατα γην και κατα θαλατ[ταν ετι δε σπαρτ]οκος αφικομενης πρεσβειας [παρ αθηναιων ακ]ουσας οτι ο δημος κεκομιστ[αι το αστυ συνησ]θη τοις ευτυχημασ[ι] του δη[μ]ο[υ και δεδωκεν σιτ]ου δωρεαν μυριου[ς] και πε[ντακισχιλιους με]διμνους επαγγελλε[ται δε και εις το λοιπον χρ]ειαν παρεξεσθαι τω[ι] [δημωι τωι αθηναιων καθο]τι αν δυνηται και ταυ[τα πραττει προαιρουμεν]ος διαφυλαττειν την [ευνοιαν την εις τον δημ]ον την παραδεδομενην [αυτωι παρα των προγονω]ν οπως αν ουν φαινηται [και ο δημος φιλοτιμου]μενος προς τους ευνους [δια του εμπροσθεν χρ]ονου διαμεμενηκοτας αυ[τωι αγαθηι τυχηι δε]δοχθαι τωι δημωι επ[αινεσαι μεν τον βασιλε]α σπαρτοκον ευμηλου [-----] [----- και στεφανω]σαι χρυσωι στεφανωι [κατα] [τον νομον αρετης] ενεκα και ευνοιας ην εχω[ν διατελει προς τον] δημον και ανειπειν τον στε[φανον διονυσιω]ν των μεγαλων τραγωιδοις εν τωι [αγωνι της δε π]οιησεως του στεφανου και της α[ναγορευσεω]ς επιμεληθηναι τους επι τηι διο[ικησει στησαι] δ αυτου και εικονα χαλκην εν τη[ι] [αγοραι παρα] τους προγονους και ετεραν ε[ν ακροπολει οπω]ς αν δε και ειδηι ο βασιλευς σπαρτ[οκος τα εψηφ]ισμενα τωι δημωι χειροτονησαι πρε[σβεις τρε]ις ανδρας εξ αθηναιων απαντων οιτι[νες αιρεθ]εντες απαρουσιν και το τε ψηφισμα α[ποδωσου]σιν και απανγελουσι την ευνοιαν ην [εχει προ]ς αυτον ο δημος και παρακαλουσιν αυ[τον βοηθ]ειν τωι δημωι καθοτι αν δυνηται δου[ναι δε εφ]οδια των πρεσβειων εκαστωι το τετα[γμενον] οπως αν δε και υπομνημα ηι της οικειο[τητος] και των δωρειων των προστιθεμενων αυ[τωι πρ]ος ταις υπαρχουσαις τον γραμματεα τον [κατα] πρυτανειαν αναγραψαι τοδε το ψηφισμα [εν στ]ηληι λιθινηι και στησαι εν ακροπολει το [δε α]ναλωμα το γενομενον μερισαι τους επι τηι [διο]ικησει. ο δημος.
Attica — Athens — Akropolis — 285/4 BC — IG II² 653 w. Add. p. 662 — Syll.³ 370 — W. Ameling et al., Schenkungen I (1995) 74, KNr. 34 [E]
 IG II² 653 w. Add. p. 662 